Title: Samostalno istraživanje: Dostupni podatci i potencijal za analitiku učenja
Course: Analitike učenja > Section: Vrste podataka i izvori podataka

Istražite koji su podatci dostupni na vašem visokom učilištu, iz kojih izvora i komu i razmotrite koje biste uvide mogli dobiti analizom tih podataka.

Da biste bolje razumjeli kontekst podataka na svojoj instituciji, razmotrite sljedeća pitanja. Odgovore potražite u razgovoru s odgovornim osobama, u dokumentaciji ili prenesite vlastito iskustvo.

1. Koji se digitalni sustavi koriste na vašem visokom učilištu?
2. Koji su podatci dostupni nastavnicima iz tih sustava? U kojim formatima?
3. Tko sve ima pristup pojedinim vrstama podataka? Postoje li definirane razine pristupa?
4. Jesu li podatci strukturirani i konzistentni? Jesu li potpuni i pouzdani?
5. Koje vrste uvida možete dobiti iz trenutačno dostupnih podataka?
6. Postoji li institucionalna podrška za korištenje podataka u analitici (npr. smjernice, edukacije, zadužene osobe)?
7. Koristi li se analitika u upravljanju te razvoju/unapređenju studijskih programa i kolegija?
8. Koje su prepreke ili izazovi koje vidite u korištenju podataka za analitiku učenja (npr. pravni i etički, tehnički i dr.)?

Na temelju provedenog istraživanja pripremite pisani pregled (otprilike 3 kartice teksta, pri čemu je kartica 1800 znakova) koji će uključivati izvore podataka s pripadajućim vrstama podataka, ideje za primjenu u analitici učenja i pojašnjenje u kojem smislu takva analitika može unaprijediti učenje i poučavanje.

Pisani pregled predaje se unutar ove aktivnosti u Word ili PDF formatu.