Title: Prikupljanje podataka i vrednovanje skupova podataka
Course: Analitike učenja > Section: Vrste podataka i izvori podataka

U ovom zadatku prikupit ćete podatke u raznim dostupnim informacijskim sustavima i vrednovat ćete ih na strukturirani način. Koraci koje trebate slijediti:

- Pristupit ćete dostupnim informacijskim sustavima (kao što je Moodle ili ISVU) i prikupiti relevantne skupove podataka. Usmjerite se na izbor podataka o studentima i njihovim aktivnostima koje su dokumentirane u sustavu. Podatci se trebaju anonimizirati i ne smiju se dijeliti.
- Nakon prikupljanja podataka koristit ćete unaprijed definiranu check-listu s kriterijima za procjenu kvalitete podataka. Vrednovanje će uključivati provjeru konzistentnosti, relevantnosti i potpunosti podataka i identifikaciju potencijalnih grešaka ili nedostataka.
- Pripremit ćete pisani osvrt (oko 2 kartice teksta, pri čemu je kartica 1800 znakova s prazninama) u kojem ćete opisati prikupljene podatke i dokumentirati rezultate vrednovanja kvalitete podataka, što uključuje popis uočenih problema i pripadajuća obrazloženja, kao i eventualne preporuke za unapređenje.